Jabarkan Kematian dari Obesiti dalam bahasa melayu

Obesiti menjadi antara punca utama kematian boleh elak di serata dunia. Kajian Amerika dan Eropah berskala besar mendapati risiko kematian paling rendah berada pada BMI 20–25 kg/m2 dalam kalangan bukan perokok dan pada 24–27 kg/m2 dalam kalangan perokok semasa, dengan risiko bertambah seiring dengan perubah pada mana-mana arah. Dalam kalangan orang Asia risiko mula bertambah antara 22–25 kg/m2. BMI melebihi 32 kg/m2 berhubung kait dengan kadar kematian berganda dua dalam kalangan wanita sepanjang tempoh 16 tahun. Di Amerika Syarikat, obesiti dianggarkan menyebabkan 111,909 hingga 365,000 kematian setiap tahun, manakala 1 juta (7.7%) kematian di Eropah disebabkan oleh berat berlebihan. Secara puratanya, obesiti mengurangkan jangka hayat kehidupan antara enam hingga tujuh tahun, BMI 30–35 kg/m2 mengurangkan jangka hayat kehidupan antara dua hingga empat tahun, manakala obesiti parah (BMI > 40 kg/m2) mengurangkan jangka hayat kehidupan sebanyak sepuluh tahun.